Siauralapė smiltė

Siauralapė smiltė (Eremogone procera arba Arenaria procera) – gvazdikinių šeimos (Caryophyllaceae) daugiamečių žolinių augalų rūšis. Paplitusi Vidurio ir Rytų Europoje, pietvakarių Sibire ir Vidurinėje Azijoje. Auga daugiausia vidutinių platumų klimato juostoje.Eremogone procera (Spreng.) Rchb., Kew Royal Botanic Gardens

Augalas 20–40 cm aukščio. Šakniastiebis šakotas. Stiebų daug, jie nešakoti, pliki, dažnai išlenktu pamatu, su šeriškų lapų kuokštais pamatuose. Lapai linijiški arba linijiškai lancetiški, šiurkščiais, labai smulkiai dantytais kraštais. Žiedai – gausiažiedėse skėtiškose šluotelėse. Viršutinės pažiedės ištisai plėvinės, apatinės ištisai žolinės. Vainiklapiai balti, dukart ilgesni už taurelę. Žydi birželio–liepos mėnesiais, dauginasi tiek sėklomis, tiek vegetatyviškai.

Siauralapė smiltė auga sausuose pušynuose, šlaituose, smiltpievėse, sausose pievose.Иконников С. С. Род 10. Пустынница – Erimogone Fenzl // Флора Восточной Европы = Flora Europae Orientalis : в 11 т. / отв. ред. и ред. тома Н. Н. Цвелёв. – М. ; СПб. : Товарищество науч. изд. КМК, 2004. – Т. 11 : Покрытосеменные : Двудольные : [Гинкговые – Буддлеевые]. – С. 178–179. Lietuvoje rūšis reta, įtraukta į Raudonąją knygą. Auga daugiausia pietiniuose ir pietrytiniuose rajonuose, taip pat pavienės radavietės žinomos Kauno, Kelmės, Raseinių rajonuose. Siauralapei smiltei pavojų kelia augaviečių stoka – jos netrunka užaugti žolėmis ir krūmais. Gali susiformuoti laikinos, nebūdingos buveinės išartose kvartalinėse, kirtavietėse.Valerijus Rašomavičius. „Siauralapė smiltė“: Lietuvos raudonoji knyga. Vilnius: Lututė, 2021. p. 481.

 Šaltiniai 

Kategorija:Gvazdikiniai